Luna E-6

Baixo o nome de Luna E-6, Luna E6 ou Luna Ye-6 pola súa transliteración da lingua rusa, atópase unha familia de doce sondas espaciais soviéticas cuxa misión era aterrar na Lúa.

 Características 
As sondas Luna E-6 foron sondas deseñadas pola oficina OKB-1 de Korolev para aterrar suavemente na Lúa e retransmitir fotografías desde a superficie. Tiñan unha masa duns 1470 kg.

As sondas en si constaban de tres partes:

O KTDU, un módulo cun motor foguete para facer correccións de traxectoria e para o freado lunar.
Un sistema de dous airbags para suavizar a aterraxe.
A ALS, a estación científica automática, de forma esférica, cun exterior que se abría en catro pétalos para deixar ao descuberto os instrumentos científicos e os sistemas de comunicacións e para estabilizar a sonda.

Durante o voo cara a Lúa a nave orientábase con cinco sensores, dous apuntando á Terra, dous á Lúa e un ao Sol. Ao chegar ás proximidades da Lúa a nave determinaba a vertical local e a 75 km da superficie o módulo KTDU acendíase para apagarse aos 25 km, hinchándose os airbags a unha presión dunha atmosfera e exectándose o módulo de superficie. O impacto contra a superficie tería lugar a unha velocidade de 15 m/s.

Lanzáronse un total de doce sondas Luna E-6, das cales só unha, Luna 9, tivo éxito totalmente, converténdose na primeira sonda en aterrar suavemente na superficie lunar e retransmitir imaxes desde ela.

 Historial de lanzamentos 

 Voo Data Carga Resultado Notas 1 4 de xaneiro de 1963 Luna 4c Fallo parcial A última etapa non chegou a acenderse debido a un problema eléctrico, co que a etapa, xunto a sonda, quedou en órbita terrestre. 2 3 de febreiro de 1963 Luna 4d Fallo Un problema na última etapa fixo que reentrara na atmosfera terrestre, destruíndo a carga. 3 2 de abril de 1963 Luna 4 Fallo A sonda foi posta con éxito nunha órbita translunar, pero non conseguiu facer unha manobra de corrección orbital a medio camiño, fallando en alcanzar a Lúa. 4 21 de marzo de 1964 Luna 5a Fallo A última etapa non funcionou adecuadamente, co que a sonda non chegou a órbita. 5 20 de abril de 1964 Luna 5b Fallo A última etapa non funcionou adecuadamente, co que a sonda non chegou a órbita. 6 12 de marzo de 1965 Luna 5c (Kosmos 60) Fallo A última etapa non chegou a acenderse debido a un problema eléctrico, co que a etapa, xunto a sonda, quedou en órbita terrestre. 7 10 de abril de 1965 Luna 5d Fallo A última etapa non funcionou adecuadamente, co que a sonda non chegou a órbita. 8 9 de maio de 1965 Luna 5 Fallo A sonda foi posta en órbita de inxección translunar correctamente e chegou ás inmediacións da Lúa o 12 de maio, pero un fallo no sistema de propulsión impediu un freado adecuado, co que a sonda se estrelou contra a superficie lunar a demasiada velocidade. 9 8 de xuño de 1965 Luna 6 Fallo A sonda foi posta en órbita de inxección translunar correctamente, pero durante a manobra de corrección orbital a medio camiño o motor foguete non se deu apagado, co que a sonda pasou a máis de 159.000 km da Lúa. 10 4 de outubro de 1965 Luna 7 Fallo A sonda foi posta en órbita de inxección translunar correctamente e chegou ás inmediacións da Lúa o 7 de outubro, pero durante o descenso o sistema de propulsión apagouse prematuramente, co que a sonda se estrelou contra a superficie. 11 3 de decembro de 1965 Luna 8 Fallo A sonda foi posta en órbita de inxección translunar correctamente e chegou ás inmediacións da Lúa o 6 de decembro, pero durante o descenso o sistema de propulsión tardou demasiado en acenderse, co que a velocidade final foi demasiado alta e a sonda se estrelou contra a superficie. 12 31 de xaneiro de 1966 Luna 9 Éxito Primeira sonda en conseguir unha aterraxe suave na Lúa e retransmitir imaxes desde a superficie.

 Notas 

 Véxase tamén 
 Outros artigos 

Luna E-1
Luna E-1A
Luna E-3
Luna E-6LF
Luna E-6LS
Luna E-6M
Luna E-6S
Luna Ye-8
Luna Ye-8-5
Luna Ye-8-5M
Luna Ye-8-LS

Categoría:Programa Luna